Мэхьанэу иIэмкIи, иморфологие гъэпсыкIэкIи, синтаксис пшъэрылъэу зэрихьарэмкIи глаголыр нэмыкIырэ бзэ гущыIэхэм бэкIэ анахь баеу ыкIи анахь хьылъэу щыт. Ащ епхыгъэу игущыIэгъэпсыни шIыкIэ зэфэшъхьаф хьылъэхэмкIэ зэшIохыгъэу мэхъу. Глагол гущыIэхэр мыщ фэдэ шIыкIэхэмкIэ гъэпсыгъэ мэхъух: лъэпсэхэуцонымкIэ, инкорпорациемкIэ, лъэпсэзэхэхьанымкIэ, къыкIэIотыкIыжьымкIэ, лъэпсапэхэмкIэ, лъэпсэпэ-лъэпсахэхэмкIэ, зещэ зблэхъунымкIэ.